Σεισμός: Νέα βίντεο από την στιγμή των 6 ρίχτερ | ΥΔΡΟΓΕΙΟΣ 106,9 FM\nΝέα βίντεο έρχονται στο φως της δημοσιότητας από την στιγμή του σεισμού των 6 ρίχτερ στην Ελασσόνα που ταρακούνησε σχεδόν όλη την χώρα.\nΗ ώρα του σεισμού που ήταν λίγα λεπτά μετά τις 12 το μεσημέρι ήταν ώρα που όλοι ήταν στις δουλειές του. Για τον λόγο αυτό θα δείτε ότι διακόπηκαν συνεντεύξεις, τηλεδιασκέψεις και άλλες δραστηριότητες. Προϊόντα έπεσαν από τα ράφια σούπερ μάρκετ ακόμα και στην Καλαμπάκα. Άνθρωποι έτρεχαν να σωθούν στα Τρίκαλα και στην Αριδαία.\nΠροηγούμενο Προηγούμενο Κορονοϊός – Καθηγητής ΑΠΘ: Για τουλάχιστον 2 εβδομάδες αυστηρό lockdown\nΕπόμενο Επόμενο Επίδομα 534 ευρώ – καλλιτέχνες: Διπλή πληρωμή για Ιανουάριο, Φεβρουάριο 2021


Νέα επιστημονικά δεδομένα για τη σχέση του καφέ με το σωματικό μας βάρος - Νέα Διατροφής\nHome ΕΛΕΓΧΟΣ ΒΑΡΟΥΣ Νέα επιστημονικά δεδομένα για τη σχέση του καφέ με το σωματικό μας βάρος\nΝέα επιστημονικά δεδομένα για τη σχέση του καφέ με το σωματικό μας βάρος\nΟ στιγμιαίος καφές είναι ένα ρόφημα που έχει κατά καιρό συσχετιστεί με τον καλύτερο έλεγχο του βάρους μας.\nΠολλές μελέτες έχουν συσχετίσει τόσο την καφείνη όσο και τα αντιοξειδωτικά του με ενεργοποίηση του βασικού μεταβολικού ρυθμού αλλά και καλύτερη κινητοποίηση του ενδοκοιλιακού λίπους, Το γεγονός αυτό έρχεται να ισχυροποιηθεί ακόμη περισσότερο από νέα επιστημονικά δεδομένα.\nΕπιπλέον, έχει φανεί πως η αύξηση της δραστηριότητας του φαιού λιπώδους ιστού μπορεί να συμβάλλει στην καλύτερη ρύθμιση των επιπέδων σακχάρου στο αίμα και να βελτιώσει τα επίπεδα λιπιδίων. Για τους σκοπούς της εν λόγω πρωτοποριακής μελέτης, οι ερευνητές χρησιμοποίησαν αρχικά βλαστοκύτταρα, προκειμένου να εξετάσουν εάν η καφεΐνη ενεργοποιεί το φαιό λίπος. Στη συνέχεια χρησιμοποίησαν απεικονιστικές μεθόδους για να διαπιστώσουν εάν η κατανάλωση καφέ προκαλεί αύξηση της δραστηριότητας του φαιού λιπώδους ιστού σε ενήλικες εθελοντές.\nΠράγματι, η κατανάλωση ενός φλιτζανιού καφέ φάνηκε να έχει άμεση επίδραση στη λειτουργία του φαιού λίπους, αυξάνοντας την παραγωγή θερμότητας. Όπως αναφέρουν οι ερευνητές, τα ευρήματα της μελέτης είναι ενθαρρυντικά, καθώς η ενεργοποίηση του φαιού λιπώδους ιστού θα μπορούσε ενδεχομένως να αποτελέσει ένα μέσο για την αποτελεσματικότερη ρύθμιση του βάρους και την αντιμετώπιση της παχυσαρκίας.\nNext » » Απώλεια βάρους: Τι θα πρέπει να προσέξετε εκτός από τη διατροφή σας\n« « PreviousΗ παρατεταμένη χρήση smartphone συνδέεται με υψηλότερη πιθανότητα εμφάνισης παχυσαρκίας


Εποχή Φαν Σιπ στην Εθνική Ελλάδας, «όχι» στην πολυϊδιοκτησία | naftemporiki.gr\nΕποχή Φαν Σιπ στην Εθνική Ελλάδας, «όχι» στην πολυϊδιοκτησία\nΤετάρτη, 31 Ιουλίου 2019 19:41\nΓια σειρά σημαντικών θεμάτων αποφάσισε σήμερα η Εκτελεστική Επιτροπή της ΕΠΟ, ενώ σε δύο πολύ σημαντικά ζητήματα, εκείνα της πολυϊδιοκτησίας και της μείωσης των ποινών για επεισόδια σε αγώνες έκανε ένα βήμα πίσω.\nΣυγκεκριμένα, μετά τη γενική κατακραυγή αλλά και την αντίδραση του υφυπουργού Αθλητισμού, Λευτέρη Αυγενάκη, στην πρόθεση τροποποίησης του ΚΑΠ με τρόπο ώστε ιδιοκτήτες ΠΑΕ να έχουν ως 5% ποσοστό μετοχών και σε άλλη ΠΑΕ, κατέστη σαφές από τον πρόεδρο της ΕΠΟ, Ευάγγελο Γραμμένο, ότι η πρόταση αποσύρεται και δεν θα επανέλθει.\nΕπίσης, η Εκτελεστική Επιτροπή αποφάσισε να αναβάλει και την ψηφοφορία αλλαγών στον πειθαρχικό κώδικα για μείωση των ποινών σε περιπτώσεις επεισοδίων και σε ανάρμοστες συμπεριφορές παραγόντων. Στο θέμα αυτό υπάρχει πρόθεση για διαβούλευση με την πολιτική ηγεσία και με τις UEFA - FIFA, προκειμένου να υπάρξει κοινά αποδεκτή λύση.\nΑπό εκεί και ύστερα, ανακοινώθηκε η πρόσληψη του Τζον Φαν΄τ Σιπ στη θέση του ομοσπονδιακού προπονητή της Εθνικής Ανδρών, με τον Ολλανδό εκλέκτορα να υπογράφει συμβόλαιο για τα επόμενα 2,5 χρόνια, που σημαίνει πως θα οδηγήσει το αντιπροσωπευτικό συγκρότημα και στα προκριματικά του Μουντιάλ 2022.\nΣυνεργάτες του θα είναι ο επίσης παλαίμαχος Ολλανδός διεθνής Άρον Βίντερ και ο Μιχάλης Βαλκάνης, ενώ οι Κώστας Κωνσταντινίδης και Τάκης Φύσσας αναλαμβάνουν καθήκοντα τεχνικού διευθυντή των Εθνικών ομάδων ο πρώτος και της Εθνικής Ανδρών ο δεύτερος.\n«Συνεδρίασε σήμερα η Εκτελεστική Επιτροπή της Ελληνικής Ποδοσφαιρικής Ομοσπονδίας, παρόντων τoυ εντεταλμένου εκπροσώπου των FIFA/UEFA κ. Χέρμπερτ Χούμπελ και του ανεξάρτητου εμπειρογνώμονα των FIFA/UEFA κ. Πετρ Φούσεκ.\nΟ παλαίμαχος διεθνής ποδοσφαιριστής κ. Κώστας Κωνσταντινίδης αναλαμβάνει τη θέση του τεχνικού διευθυντή των Εθνικών Ομάδων. Ο παλαίμαχος διεθνής ποδοσφαιριστής κ. Τάκης Φύσσας αναλαμβάνει τη θέση του αθλητικού διευθυντή της Εθνικής Ανδρών.\nΓυμναστής: Δημήτρης Μπατσίλας»\nΤα βιογραφικά των νέων μελών του τεχνικού επιτελείου της εθνικής ανδρών:\nΟ Κώστας Κωνσταντινίδης έχει γεννηθεί 31 Αυγούστου 1972 στην Γερμανία και στη διάρκεια της ποδοσφαιρικής καριέρας του έχει αγωνιστεί στην Εθνική Ανδρών 37 φορές από το 1995 έως το 2003.\nΣτην Α’ Εθνική αγωνίστηκε σε ηλικία 19 ετών με τη φανέλα του Πιερικού και το 1994 πήγε στον ΟΦΗ, στον οποίο έπαιξε μέχρι τα μέσα της σεζόν 1996-1997.\nΤότε πήρε μεταγραφή στον Παναθηναϊκό και παρέμεινε έως το 1999. Ακολούθησε εξαετής καριέρα στην Γερμανία με την Χέρτα Βερολίνου, το Ανόβερο και την Κολονία, ενώ εν συνεχεία επέστρεψε στον ΟΦΗ. Η καριέρα του έκλεισε το 2006 στο κυπριακό πρωτάθλημα (Νέα Σαλαμίνα).\nΣτην Εθνική έκανε ντεμπούτο σε φιλικό αγώνα εναντίον της Σερβίας, τον Σεπτέμβριο του 1995, με προπονητή τον Κώστα Πολυχρονίου, και η τελευταία του συμμετοχή καταγράφηκε τον Απρίλιο του 2003 στο Μπέλφαστ εναντίον της Βόρειας Ιρλανδίας, σ’ ένα ματς της προκριματικής φάσης του EURO 2004.\nΟ Τάκης Φύσσας επιστρέφει σε επιτελικό ρόλο στις Εθνικές Ομάδες ύστερα από πέντε χρόνια, καθώς ήταν τεχνικός διευθυντής τους από το 2008 έως το 2014, με προπονητές στην Εθνική Ανδρών τον Ότο Ρεχάγκελ και τον Φερνάντο Σάντος.\nΕπί θητείας του, η Εθνική Ανδρών συμμετείχε στα Μουντιάλ της Αφρικής (2010) και της Βραζιλίας (2014), καθώς επίσης στο EURO 2012, ενώ και οι Εθνικές Ομάδες μικρότερων ηλικιών κατέγραψαν επιτυχίες, με κορυφαία τη συμμετοχή της Εθνικής Νέων στον τελικό του Ευρωπαϊκού Πρωταθλήματος 2012 στην Εσθονία εναντίον της Ισπανίας.\nΠριν αναλάβει καθήκοντα τεχνικού διευθυντή, ο Τάκης Φύσσας ήταν ενεργό μέλος της πιο επιτυχημένης ποδοσφαιρικής ομάδας της χώρας, της Εθνικής που κατέκτησε το Ευρωπαϊκό Πρωτάθλημα 2004 στην Πορτογαλία, όπου αγωνίστηκε σε όλα τα παιχνίδια του αντιπροσωπευτικού συγκροτήματος.\nΣυνολικά, με την Εθνική έχει 60 συμμετοχές και ντεμπούτο έκανε το 1999 σε φιλικό με την Φινλανδία στην Κύπρο και προπονητή τον Άνχελ Ιορντανέσκου.\nΣε συλλογικό επίπεδο, ο Τάκης Φύσσας έχει παίξει στον Πανιώνιο, στον Παναθηναϊκό, στην Μπενφίκα και στην Χαρτς.\nO Τζον Φαν'τ Σιπ έχει γεννηθεί στον Καναδά στις 30 Δεκεμβρίου 1963 και έχει αγωνιστεί με την Εθνική Ολλανδίας σε 41 αγώνες, με την οποία κατέκτησε το Ευρωπαϊκό Πρωτάθλημα 1988 στην Γερμανία και συμμετείχε στο Παγκόσμιο Κύπελλο 1990 στην Ιταλία.\nΑγωνίστηκε στον Άγιαξ και στην Τζένοα και με τη φανέλα του ολλανδικού συλλόγου κέρδισε τρία πρωταθλήματα, ισάριθμα κύπελλα, όπως επίσης το Κύπελλο Κυπελλούχων το 1987 στην Αθήνα και το Κύπελλο UEFA το 1992.\nΩς προπονητής, έχει εργαστεί στην Τβέντε, στις ακαδημίες και στην πρώτη ομάδα του Άγιαξ, στην Μέλμπουρν Χαρτ/Μέλμπουρν Σίτι στην Αυστραλία, στην Γουαδαλαχάρα στο Μεξικό και στην Τσβόλε.\nΣε επίπεδο Εθνικής Ομάδας, ο κ. Φαν'τ Σιπ ήταν συνεργάτης του Μάρκο Φαν Μπάστεν στην Ολλανδία, που συμμετείχε στο Παγκόσμιο Κύπελλο 2006 και στο Ευρωπαϊκό Πρωτάθλημα 2008.\nΗ (ποδοσφαιρική) ζωή και η φιλοσοφία του ομοσπονδιακού τεχνικού φέρει το ανεξίτηλο αποτύπωμα του Γιόχαν Κρόιφ, μιας εμβληματικής προσωπικότητας στην ιστορία του παγκόσμιου ποδοσφαίρου.\nΜε υπόδειξη του Κρόιφ ο Τζον Φαν'τ Σιπ προβιβάστηκε από τις ακαδημίες στην πρώτη ομάδα του Άγιαξ και αργότερα, όταν ο θρύλος του ολλανδικού και ευρωπαϊκού ποδοσφαίρου ανέλαβε προπονητής, ο νέος εκλέκτορας της Εθνικής ήταν μεταξύ των αρχηγών του Άγιαξ.\nΟ Άρον Βίντερ έχει γεννηθεί στο Παραμαρίμπο του Σουρινάμ την 1η Μαρτίου 1967 και η εκκίνηση της καριέρας του στην Εθνική Ολλανδίας έχει «γαλανόλευκη» απόχρωση: πρώτη φορά αγωνίστηκε με τους «Οράνιε» στις 25 Μαρτίου 1987 στο Ρότερνταμ εναντίον της Εθνικής Ελλάδας, σ’ ένα ματς που είχε λήξει 1-1 με γκολ του Σαραβάκου και του Φαν Μπάστεν για τα προκριματικά του EURO 1988.\nΟ Βίντερ ήταν μέλος της ομάδας που ταξίδεψε στα γήπεδα της Γερμανίας και αναδείχτηκε πρωταθλήτρια Ευρώπης και η καριέρα του στην Εθνική Ολλανδίας ήταν εντυπωσιακή, με δεδομένο ότι επελέγη και για τα EURO 1992, 1996, 2000, όπως και για τα Μουντιάλ 1990, 1994, 1998.\nΣυνολικά, με την Ολλανδία έπαιξε σε 84 ματς και σημείωσε 6 γκολ, συμπεριλαμβανομένου κι ενός εναντίον της Βραζιλίας στο Ντάλας, για την προημιτελική φάση του Μουντιάλ 1994.\nΜε τον Άγιαξ, ο Βίντερ έπαιξε σε περισσότερους από 200 αγώνες σε δύο διαφορετικές περιόδους (1986-1992, 1999-2003), ενώ ακριβώς 200 ήταν τα ματς του στην Ιταλία με τις φανέλες της Λάτσιο και της Ίντερ. Με τον Άγιαξ στέφτηκε κυπελλούχος Ευρώπης το 1987 στο ΟΑΚΑ, έχει κατακτήσει από ένα πρωτάθλημα και κύπελλο Ολλανδίας και δύο Κύπελλα UEFA (με τον Άγιαξ το ’92 και με την Ίντερ το ’98).\nΟ Μιχάλης Βαλκάνης έχει γεννηθεί στην Μελβούρνη στις 23 Αυγούστου 1974 και στο παρελθόν έχει εργαστεί ως συνεργάτης του Φαν’τ Σιπ στην Μέλμπουρν Σίτι και στην Τσβόλε.\nΩς ποδοσφαιριστής κάλυπτε τη θέση του κεντρικού αμυντικού και έχει αγωνιστεί στην Σάουθ Μέλμπουρν, στην Αντελαϊντ Σίτι, στην Αντελαϊντ Γιουνάιτεντ και στην Ελλάδα στον Ηρακλή (1996), στην Λάρισα (1997-2000), στον Παναιτωλικό (2001) και στον Άγιο Νικόλαο (2001).\nΟ Μιχάλης Βαλκάνης έχει αγωνιστεί και με τη φανέλα της Εθνικής Αυστραλίας και συγκεκριμένα εναντίον του Κουβέιτ στις 16 Αυγούστου 2006 για την προκριματική φάση του Κυπέλλου Ασίας.\nΕΠΟ ΕΘΝΙΚΗ ΟΜΑΔΑ ΕΛΛΑΔΑ


Σύντομο τετ α τετ Αναστασιάδη και Ερντογάν στο Παρίσι\nΠροβλήματα σε μονάδες αφαλάτωσης προκάλεσαν κακοκαιρία και θαλασσοταραχή\nΗ ώρα του Παγκύπριου Δικηγορικού Συλλόγου για την κρίση στη δικαιοσύνη\nΚυρ, 11/11/2018 - 17:49\nΣύντομες επαφές με σειρά ηγετών είχε στο Παρίσι ο Πρόεδρος της Δημοκρατίας, Νίκος Αναστασιάδης, όπου συμμετέχει στις επετείους για τα 100 χρόνια από το τέλος του Α’ Παγκοσμίου Πολέμου. Το Σάββατο είχε σύντομη συνάντηση και με τον Τούρκο Πρόεδρο Ερντογάν, κατά τη διάρκειά της δεν έγινε κάποια αναφορά στο Κυπριακό.\nΣυγκεκριμένα, στο περιθώριο του δείπνου που παρέθεσε το Σάββατο ο Πρόεδρος της Γαλλίας Εμανουέλ Μακρόν και η σύζυγός του προς τους ηγέτες, στο Μουσείο Orsay, ο Πρόεδρος Αναστασιάδης είχε την ευκαιρία να συνομιλήσει με τον Ρώσο Πρόεδρο Βλαντιμίρ Πούτιν, τον Πρωθυπουργό το Καναδά Τζάστιν Τριντό, καθώς και άλλους ηγέτες.\nΠαράλληλα, ο Πρόεδρος Αναστασιάδης είχε επίσης σύντομη συνομιλία «κοινωνικού χαρακτήρα» με τον Τούρκο Πρόεδρο Ρετζέπ Ταγίπ Ερντογάν, όμως κατά τη συζήτηση «δεν αναφέρθηκε τίποτα για το Κυπριακό».\nΠαράλληλα, ο Πρόεδρος της Δημοκρατίας συνομίλησε και με τον οικοδεσπότη των εκδηλώσεων, Εμανουέλ Μακρόν, τόσο κατά το χθεσινό δείπνο, όσο και σήμερα.\nΠριν αναχωρήσει από τη γαλλική πρωτεύουσα, ο Πρόεδρος Αναστασιάδης θα παραστεί στις εργασίες του Φόρουμ των Παρισίων για την Ειρήνη, όπου θα μιλήσουν μεταξύ άλλων η Γερμανίδα Καγκελάριος Άγκελα Μέρκελ και ο ΓΓ του ΟΗΕ Αντόνιο Γκουτέρες.\nΟ Πρόεδρος αναμένεται να επιστρέψει απόψε στην Κύπρο, ενώ αύριο στις 10.00πμ συνεδριάζει το Εθνικό Συμβούλιο. Εκεί θα ενημερώσει του πολιτικούς αρχηγούς για τη συνάντηση που είχε με τον Τ/κ ηγέτη Μουσταφά Ακιντζί, στις 26 Οκτωβρίου και την απεσταλμένη του ΓΓ του ΟΗΕ, Τζέιν Χολ Λουτ, στις 31 Οκτωβρίου, αλλά και για τις διαφαινόμενες προοπτικές.\nΤα tweets Αβέρωφ για το μνημόσυνο του Γλαύκου Κληρίδη\nΗ έντονα Κληριδική ατμόσφαιρα, η αιώνια πίστη στις αξίες του και η συγκίνηση της Lady\n11/11/2018 - 14:59\nΤοποθέτηση Αναστασιάδη, ανακοίνωση Πολυβίου, απάντηση ΔΣ και συνεδρίαση Ανωτάτου\nΗ ομάδα με το ακριβότερο ρόστερ, το μεγαλύτερο μπάτζετ και άλλα πολλά\nΚωνσταντίνος Βασάλος: Αγνώριστος σε ηλικία 14 ετών με... μακρύ μαλλί (ΦΩΤΟ)\nΚαι όμως το είπε! Συνταξιούχος αποκάλεσε την Μέγκαν Μαρκλ... "χοντρή"\nΔεν προχωράει του Σάκχο λόγω… Βίντι\nΜειωμένη ποσότητα νερού σε Επαρχία Λεμεσού, Λευκωσίας και Πάφου\nΣυνεδριάζει για τις καταγγελίες Νίκου Κληρίδη και τη "χιονοστιβάδα" αποκαλύψεων


NewsIT Ελλαδα 25η Μαρτιου: Γαλανολευκη 4.000 τετραγωνικων στην κορυφη του Υμηττου εστησε ο δημαρχος Γλυφαδας (pics)\n«Η Σημαία μας. Όπως λέει ο ποιητής, «όπου σε αντικρίζω, με λαχτάρα σταματώ, υπερήφανα δακρύζω, ταπεινά σε χαιρετώ». Η ελληνική σημαία θα κυματίζει πάντοτε ψηλά. Για να θυμίζει ότι χάρη στον αγώνα και στις θυσίες των Ηρώων του 1821 η πατρίδα μας είναι ελεύθερη και ανεξάρτητη», τονίζει ο Δήμαρχος Γλυφάδας,\nΓιώργος Παπανικολάου. Και προσθέτει:\n«Στη Γλυφάδα μας, σήμερα, τιμώντας τα 200 χρόνια από την Εθνική Παλιγγενεσία,\nβάλαμε τη σημαία μας στο πιο ψηλό σημείο του Υμηττού. 4.000 τετραγωνικά, η πιο μεγάλη που έχουμε βάλει ποτέ. Για να είναι ορατή από παντού. Εκεί θα μείνει για όσο το δυνατόν μεγαλύτερο διάστημα, τιμώντας τους άνδρες και τις γυναίκες που έδωσαν και κέρδισαν τον αγώνα για τη λευτεριά. Χρόνια πολλά Ελλάδα».\nΟ Δήμος Γλυφάδας ευχαριστεί για τη συνεργασία την εταιρεία «Ζαμπούρης Α.Ε.», η οποία κατασκεύασε τη σημαία και ανέλαβε το ήμισυ του κόστους.\nΕυχαριστεί, επίσης, τους εθελοντές και τους εργαζομένους του Δήμου για την πολύ μεγάλη και δύσκολη προσπάθεια που καταβλήθηκε.\n25Η ΜΑΡΤΙΟΥΓΑΛΑΝΟΛΕΥΚΗΓΛΥΦΑΔΑΔΗΜΟΣ ΓΛΥΦΑΔΑΣΥΜΗΤΤΟΣ


2 συνταγές τσαγιού για την ενυδάτωση του δέρματος μέσα και την ακτινοβόλησή του - ομορφιά 2020\nΞέρατε ότι το δέρμα είναι το μεγαλύτερο όργανο στο σώμα μας; Λοιπόν, αν και φαίνεται εκπληκτικό, είναι επειδή καλύπτει ολόκληρο το σώμα μας. Το δέρμα μετρά σχεδόν 2 τετραγωνικά μέτρα και είναι το πρώτο εμπόδιο για την υπεράσπιση του οργανισμού μας από την επίθεση των ιών, των βακτηριδίων και των διαφόρων περιβαλλοντικών επιθέσεων στις οποίες είμαστε εκτεθειμένοι.\nΓια να έχετε ένα ακτινοβόλο, ενυδατωμένο και υγιές δέρμα, είναι σημαντικό να αρχίσετε να το φροντίζετε από το εσωτερικό γιατί είναι στην κατάσταση του δέρματος όπου αντικατοπτρίζεται ο τύπος ζωής που μεταφέρουμε. Η ενυδάτωση και η φροντίδα του δέρματος μας εμποδίζουν σωστά από την αφυδάτωση, ότι το δέρμα χάνει τη φωτεινότητα, την ελαστικότητα, την πρόωρη γήρανση.\nΤο δέρμα είναι υπεύθυνο για τη ρύθμιση της θερμοκρασίας του σώματος, τη διατήρηση της ισορροπίας των υγρών, τη μετάδοση των διαφορετικών αισθήσεων μέσω της αφής, την απελευθέρωση των τοξινών από το σώμα μέσω του ιδρώτα.\nΠρέπει να ξεκινήσουμε να φροντίζουμε το δέρμα μας από το εσωτερικό, να ενυδατώσουμε καλά και να παίρνουμε μια υγιεινή και ισορροπημένη διατροφή με την οποία παρέχουμε τα απαραίτητα θρεπτικά συστατικά για υγιές δέρμα.\nΧρήσιμες συμβουλές για την σωστή ενυδάτωση του δέρματος\nΠρέπει να ενυδατώσουμε καλά, έτσι καθαρίζουμε και οξυγονόμαστε το δέρμα, πρέπει να πίνουμε από 1,5 λίτρα σε 2 λίτρα νερό την ημέρα, το νερό μας βοηθά επίσης να εξαλείψουμε τις τοξίνες που συσσωρεύονται στο σώμα μας.\nΓια να βοηθήσει την ενυδάτωση του δέρματος, χρησιμοποιεί επίσης χυμούς λαχανικών, χυμούς φρούτων και εγχύσεις.\nΦροντίστε τα τρόφιμα, τα οποία δεν πρέπει να χάσουν λαχανικά, κατά προτίμηση φρέσκα φρούτα και λαχανικά, τρόφιμα πλούσια σε αιθέρια έλαια Ωμέγα 3, Ωμέγα 6, μπλε ψάρια, ξηροί καρποί, αμύγδαλα, φυτικά έλαια πλούσια σε λινολεϊκά οξέα, όπως έλαιο κνήκου, με έναν υγιεινό τρόπο, ψημένο, ψημένο στη σχάρα, στον ατμό ή βρασμένο, απορρίψτε το τηγανισμένο.\nΑπορρίψτε τα επεξεργασμένα τρόφιμα και τα πλούσια σε κορεσμένα λίπη, αποφύγετε τα αναψυκτικά και το αλκοόλ. Επιπλέον, είναι πολύ ενδεδειγμένο να μετριάζεται η κατανάλωση αλατιού και ζάχαρης.\nΕκτός από τις συμβουλές που έχουμε δώσει για την ενυδάτωση του δέρματος από το εσωτερικό, είναι επίσης σημαντικό να καταφύγουμε στη χρήση moisturizers, κατά προτίμηση moisturizers κατάλληλα για τα χαρακτηριστικά του δέρματός μας, τόσο ημέρα όσο και νύχτα.\nΠρέπει όχι μόνο να ενυδατώσουμε το δέρμα του προσώπου, πρέπει να φροντίσουμε ολόκληρο το δέρμα χρησιμοποιώντας γέλη μπάνιου που μαλακώνει το δέρμα, με ουδέτερο PH και να χρησιμοποιεί ενυδατικό και θρεπτικό γάλα σώματος.\nΟι εγχύσεις δείχνουν ένα ακτινοβόλο και ενυδατωμένο δέρμα\nΌπως έχουμε πει πριν, οι εγχύσεις μας βοηθούν να βελτιώσουμε την ενυδάτωση του δέρματός μας. Ορισμένα βότανα και φαρμακευτικά φυτά έχουν τις σωστές ιδιότητες με τις οποίες εκτός από την ενυδάτωση συμβάλλουν στην ομορφιά του δέρματος από το εσωτερικό.\nΠράσινο τσάι, μέντα και τζίντζερ\nΓια την προετοιμασία αυτής της έγχυσης καταφεύγουμε σε μέντα, πράσινο τσάι και ρίζα τζίντζερ.\nΑυτός ο συνδυασμός έχει αντιοξειδωτικές ιδιότητες, οι οποίες εκτός από την ενυδάτωση του δέρματος μας βοηθούν να σταματήσουμε τις ελεύθερες ρίζες και να προστατέψουμε από την οξείδωση τόσο τα κύτταρα του δέρματος όσο και το σώμα μας.\nΈνα κομμάτι τζίντζερ.\nΈνα κουταλάκι του γλυκού stevia, ή καστανό ζαχαροκάλαμο, (προαιρετικά ναι, ίσως θέλετε να γλυκάνετε την έγχυση).\nΜόλις αρχίσει να βράζει, προσθέστε τα φυτά και κρατήστε το βράσιμο για περίπου 3 λεπτά.\nΓεμίζουμε την έγχυση, αφήνουμε τη ζέστη να την πάρει.\nΑν θέλετε να γλυκάνετε τις εγχύσεις, κάντε τις για σας.\nΑυτή η έγχυση μπορεί να ληφθεί δύο φορές την ημέρα.\nΛευκό τσάι και κανέλα\nΟ συνδυασμός του λευκού τσαγιού και της κανέλας βοηθάει να διατηρείται το δέρμα ενυδατωμένο, νέος, φωτεινό και απαλό.\nΈνα κουταλάκι του γλυκού λευκού τσαγιού.\nΈνα κουταλάκι του γλυκού στυάρια, ή καστανό ζάχαρη από ζαχαροκάλαμο, (προαιρετικά).\nΒάζουμε το νερό να βράσει σε μια θερμάστρα.\nΌταν βράζει, προσθέστε το κουταλάκι του γλυκού λευκού τσαγιού και το ραβδί κανέλας.\nΒράσαμε για 3 λεπτά.\nΑπενεργοποιήστε τη θερμότητα και αφήστε την έγχυση να καλύψει για 10 λεπτά.\nΑποκαλύπτουμε την έγχυση, την πιέζουμε και την αφήνουμε να κρυώσει.\nΓλυκίστε το για να δοκιμάσετε.\nΑπό αυτή την έγχυση μπορούμε να πίνουμε δύο φλιτζάνια την ημέρα.\nΣχτετικά με το Weekdeals.gr | Τι προσφέρει στον επισκέπτη (Αύγουστος 2020)


Παχύσαρκες μαμάδες σημαίνουν ευτραφή μωράκια ;;; | Raspberry Ketone Greece\n← Αδυνάτισμα με … γεύση καλοκαιριού !\nBiggest Loser Diet … κατά και του Alzheimer →\nΠαχύσαρκες μαμάδες σημαίνουν ευτραφή μωράκια ;;;\nΠαχυσαρκία : Μανούλες ΠΡΟΣΟΧΗ !!!\nΜέχρι ακόμα και σήμερα, που όλοι γνωρίζουν για τη σημασία μια σωστής και ισορροπημένης διατροφής και τη διατήρηση του σωματικού βάρους σταθερού στα επιτρεπόμενα όρια, ο κόσμος συνεχίζει να αγνοεί το πολύ σημαντικό γεγονός των επιπτώσεων που έχει το υπερβολικά αυξημένο βάρος μιας μανούλας προς το ίδιο της το παιδί !\nΥπάρχει πραγματικά κίνδυνος για το παιδί στην περίπτωση μιας παχύσαρκης μητέρας ; Υπάρχουν σχετικές μελέτες που να ρίχνουν φως στην εξαιρετικά σημαντική αυτή υπόθεση ;\nΗ απάντηση είναι θετική ! Έρευνες που διεξήχθησαν σχετικά με το θέμα των «παχύσαρκων μαμάδων» φαίνεται να δίνουν απαντήσεις και να θέτουν της μαμάδες «κάτω από το μικροσκόπιο» !\nΗ έρευνα & τα αποτελέσματά της …\n(!!!) : Σύμφωνα με την έρευνα αυτή που διεξήγαγε το πανεπιστήμιο της Κοπεγχάγης στη Δανία, της οποίας ηγήθηκε το Hvidovre Hospital, τα μωρά των γυναικών που παρουσίαζαν ευκρινώς πρόβλημα παχυσαρκίας, παρουσίαζαν με τη σειρά τους περισσότερο συσσωρευμένο λίπος στην περιοχή της κοιλιάς !\nΈτσι, οι μαμάδες, μη προσέχντας το σωματικότους βάρος, ουσισικά δεν θέτουν σε κίνδυνο ΜΟΝΟ τη δκήτους υγεία αλλά ΚΑΙ των παιδιών τους.\n(!!!) : Τα παιδιά με αυξημένο το κοιλιακό λίπος τείνουν να εμφανίζουν στην πορεία της ζωής τους ως ενήλικα άτομα υψηλότερες πιθανότητες :\nνα παρουσιάσουν υψηλή πίεση στο αίμα\nνα εμφανίσουν καρδιαγγειακά νοσήματα\nνα αναπτύξουν διαβήτη τύπου 2\nΣτην έρευνα αυτή εκλήθησαν να συμμετάσχουν 231 παχύσαρκες μητέρες και 80 μητέρες φυσιολογικού βάρους.\n(!!!) : Τα αποτελέσματα έπεσαν ως καταπέλτης, αφού φάνηκε πως κατά γενικό μέσο όρο, τα μωρά από παχύσαρκες μητέρες παρουσίαζαν περισσότερο λίπος κατά τη γέννησή τους σε σχέση με τα μωρά από μητέρες φυσιολογικού βάρους κατά ένα ποσοστό της τάξης του 2,5 %.\nΜπορεί η μελέτη αυτή να μην αποτελεί ακόμα ατράνταχτη απόδειξη, αλλά οι επιστήμονες στρέφονται στην διερεύνηση και διαλεύκανση αυτού του μυστηρίου που θα δώσει τελικά λύση και στο μεγάλο πρόβλημα της παχυσαρκίας.\n(!!!) : Σύμφωνα πάντα με την ίδια μελέτη, τα παιδάκια από παχύσαρκες μητέρες παρουσίαζαν σχεδόν κατά 170 γραμμάρια μεγαλύτερο σωματικό βάρος από τη γέννησή τους κιόλας !\nΚαλύτερα ΠΡΙΝ … παρά ΜΕΤΑ !\nΣύμφωνα με τους ειδικούς, διαιτολόγους αλλά και γυναικολόγους, προτιμάται η μείωση του σωματικού βάρους πριν από την εγκυμοσύνη και όχι κατά τη διάρκεια αυτής !\nΣύμφωνα μάλιστα και με το American College of Obstetricians and Gynecologists, οι θεράποντες ιατροί θα πρέπει να ενθαρρύνουν γυναίκες με αυξημένο σωματικό βάρος να το αντιμετωπίσουν πριν μπουν στην διαδικασία να φέρουν ένα παιδί στον κόσμο, αφού φέρουν μεγάλη ευθύνη για την μετέπειτα πορεία της υγείας τους.\nΗ χρήση ενός αποτελεσματικού λιποδιαλύτη μπορεί να βοηθήσει και να επιταχύνει τη διαδικασία της απώλειας του περιττού βάρους.\nΕμείς σας προτείνουμε το Raspberry Ketone Plus που αποδεδειγμένα μπορεί να δώσει ένα τέλος στο πρόβλημα της παχυσαρκίας !\nΓια περισσότερες πληροφορίες σχετικά με το Raspberry Ketone Plus πατήστε εδώ !\nUncategorized\t← Αδυνάτισμα με … γεύση καλοκαιριού !


ΕΓΚΥΜΟΣΥΝΗ:ΧΑΡΕΙΤΕ ΤΗ ΘΑΛΑΣΣΑ ΟΧΙ ΤΗΝ ΗΛΙΟΘΕΡΑΠΕΙΑ : PreciousLife\nΕΓΚΥΜΟΣΥΝΗ:ΧΑΡΕΙΤΕ ΤΗ ΘΑΛΑΣΣΑ ΟΧΙ ΤΗΝ ΗΛΙΟΘΕΡΑΠΕΙΑ\nadmin . July 4, 2011\t. 0 Comments\nΗ χαρά της εγκυμοσύνης γνωρίζει περιορισμούς το καλοκαίρι, καθώς ο ήλιος ενέχει σοβαρούς κινδύνους τόσο για την ίδια τη γυναίκα όσο και για το έμβρυο.\nΗ τήρηση των κανόνων δεν σημαίνει απαραιτήτως και στέρηση των πλεονεκτημάτων των διακοπών: το κολύμπι, για παράδειγμα, επιτρέπεται, αρκεί να γίνεται παρουσία τρίτου, ο οποίος θα έχει ρόλο επιβλέποντος και θα μπορέσει να βοηθήσει σε περίπτωση που χρειαστεί. Η καθαρή θάλασσα, βεβαίως, θεωρείται εκ των ων ουκ άνευ.\nΗ πολύωρη έκθεση στην ηλιακή ακτινοβολία απαγορεύεται διά ροπάλου – όπως απαγορεύεται για όλους πια –, καθώς μπορεί να προκαλέσει αφυδάτωση, εγκαύματα, αίσθημα ζάλης και λιποθυμίας, μέχρι και θερμοπληξία, κατάσταση που χαρακτηρίζεται από υψηλή θερμοκρασία σώματος, διαταραχές επιπέδου συνείδησης, βλάβες νεφρών και ήπατος.\nΗ έγκυος διατρέχει έναν επιπλέον κίνδυνο, καθώς ο ήλιος ενδέχεται να προκαλέσει συστολές στη μήτρα και επομένως πόνο, σε ακραίες δε περιπτώσεις αποβολές ή πρόωρο τοκετό.\nΩς εκ τούτου, οι επισκέψεις στην παραλία καλό θα ήταν να προγραμματίζονται σε ώρες που δεν υπάρχει έντονη ηλιοφάνεια και ζέστη, είτε πολύ νωρίς το πρωί είτε αργά το απόγευμα.\nΕίναι αυτονόητη η χρήση αντηλιακού με δείκτη προστασίας άνω του 20.\nΚίνδυνοι και συμβουλές\nΕπιβαρυντική θεωρείται η ακτινοβολία και στο κυκλοφορικό σύστημα της εγκύου, αυξάνοντας την πιθανότητα εκδήλωσης φλεβίτιδας. Συχνές είναι και οι δερματικές αλλοιώσεις, ειδικά τις ώρες μεταξύ 11.00 π.μ. – 3.00 μ.μ., οπότε οι ακτίνες του ήλιου πέφτουν κάθετα στην επιφάνεια της Γης.\nΚαφέ πανάδες στο μέτωπο, τα μάγουλα και τους κροτάφους δεν είναι επιθυμητές για καμία γυναίκα. Αν παρόλα αυτά βρεθείτε στον ήλιο τις καυτές ώρες, αναζητήστε σκιερό μέρος, δέντρα ή πέργκολα – μην καθήσετε κάτω από ομπρέλα, θεωρείται δώρον άδωρο…\nΚανόνας απαράβατος είναι η αλλαγή του μαγιό μετά το μπάνιο: η υγρασία είναι πρόσφορη για την ανάπτυξη λοιμώξεων του κόλπου, που θα περιπλέξουν την κατάσταση. Η έγκυος θα πρέπει να στρώνει ψάθα ή πετσέτα προτού ξαπλώσει στην παραλία, οι μύκητες καραδοκούν.\n« ΠΟΣΟ ΝΕΡΟ ΧΡΕΙΑΖΕΤΑΙ Ο ΟΡΓΑΝΙΣΜΟΣ ΜΑΣ;\nΥΠΟΠΤΑ ΓΙΑ ΣΥΝΔΡΟΜΟ ΝΤΑΟΥΝ ΦΑΡΜΑΚΑ ΤΗΣ ΕΞΩΣΩΜΑΤΙΚΗΣ »\nΥΓΕΙΑ\tΜΥΘΟΙ ΚΑΙ ΑΛΗΘEΙΕΣ ΓΙΑ ΤΟ ΜΑΥΡΙΣΜΑ 15 hours\nΟΙΚΟΓΕΝΕΙΑ & ΠΑΙΔΙ\tΔΙΑΚΟΠΕΣ: ΤΙ ΝΑ ΠΡΟΣΕΞΕΤΕ ΣΤΑ ΓΕΥΜΑΤΑ ΤΩΝ ΠΑΙΔΙΩΝ 15 hours\nΥΓΕΙΑ\tΙΑΤΡΙΚΟΣ ΣΥΛΛΟΓΟΣ: 8+1 ΟΔΗΓΙΕΣ ΠΡΟΦΥΛΑΞΗΣ ΑΠΟ ΤΟΝ ΚΑΥΣΩΝΑ 2 days\nΔΙΑΤΡΟΦΗ\tΔΙΑΙΤΑ 2 days\nΥΓΕΙΑ\tΠΟΤΕ ΜΠΟΡΕΙ Ο ΠΟΝΟΣ ΣΤΗ ΜΕΣΗ ΝΑ ΠΡΟΚΑΛΕΙΤΑΙ ΑΠΟ ΤΟ ΝΕΦΡΟ ΣΑΣ 2 days


Ο ΧΑΦΙΕΣ: Καταρράκτης: Αντιμετώπιση χωρίς χειρουργείο\nΜια νέα επαναστατική θεραπεία, η οποία βασίζεται στην εφαρμογή σταγόνων στους οφθαλμούς, αποδείχθηκε αποτελεσματική στην αντιμετώπιση του καταρράκτη σε σκύλους, χωρίς να είναι αναγκαία η χειρουργική επέμβαση. Πρόκειται για μια εξέλιξη, η οποία ανοίγει το δρόμο θεραπείας του καταρράκτη με λιγότερες επεμβατικές θεραπευτικές προσεγγίσεις.\nΟ καταρράκτης αποτελεί μια σοβαρότατη οφθαλμολογική πάθηση, η οποία προκαλείται όταν ο φακός του οφθαλμού «θολώσει», ενώ ευθύνεται για τα μισά περιστατικά απώλειας της όρασης. Η χειρουργική επέμβαση αποτελεί μονόδρομο.\nΟ καταρράκτης είναι αποτέλεσμα της συνένωσης πρωτεϊνών που αποτελούν τον οφθαλμό. Για να κατανοήσουν, ωστόσο, καλύτερα οι επιστήμονες πώς το μάτι προλαμβάνει φυσιολογικά αυτή τη συνένωση, με σκοπό να παραμείνει ο φακός διαφανής, μελέτησαν γονίδια από δύο συγγενικές οικογένειες, στις οποίες είχαν εμφανιστεί περιστατικά καταρράκτη.\nΚατά τη μελέτη αυτή, διαπιστώθηκε πως και στις δυο οικογένειες υπήρχε κληρονομικό υπόβαθρο μεταλλάξεων σε ένα γονίδιο, το οποίο καθορίζει την παραγωγή της λανοστερόλης. Στην κανονική της μορφή, η λανοστερόλη προλαμβάνει τη συνένωση των πρωτεϊνών του ματιού.\nΟι επιστήμονες πειραματίστηκαν αρχικά σε σκύλους οι οποίοι έπασχαν από καταρράκτη, με σκοπό να εξετάσουν τις αντιδράσεις της λανοστερόλης.\nΈπειτα από έξι εβδομάδες θεραπείας, οι θολωμένοι φακοί στους οφθαλμούς των σκύλων, άρχιζαν σταδιακά να γίνονται πιο διαυγείς. Παρόμοια αποτελέσματα παρατηρήθηκαν σε πειράματα ανθρώπινων οφθαλμών, καθώς επίσης και σε οφθαλμούς κουνελιών.\nΠρόκειται για μια μέθοδο θεραπείας, η οποία είναι πολλά υποσχόμενη, ωστόσο θα πρέπει να επιβεβαιωθεί και στα επακόλουθα πειράματα, έτσι ώστε να εξετασθεί κατά πόσο η συγκεκριμένη φαρμακευτική προσέγγιση είναι ασφαλής και εάν παρέχει μακροπρόθεσμα οφέλη.http://myorasis.gr


Το Netflix φέρνει το ζεύγος Obama στις οθόνες μας | clickatlife\nΤο πρώην προεδρικό ζευγάρι των ΗΠΑ παραμένει εξαιρετικά δημοφιλές και περιζήτητο.\nTo Netflix έχει κάνει μεγάλα βήματα για να εδραιωθεί ως ο κυρίαρχος στον χώρο του streaming, αλλά δεν εφησυχάζει, καθώς πλέον καραδοκούν πολλοί ανταγωνιστές. Μετά τις συμφωνίες με αστέρες όπως τον Martin Scorsese, την Barbra Streisand και τον Will Smith, το Netflix φέρεται να βρίσκεται σε προχωρημένες συζητήσεις με τον Barack και την Michelle Obama.\nΟι New York Times αποκάλυψαν την είδηση και αναφέρουν στο σχετικό άρθρο τους ότι υπάρχουν πολλές προοπτικές για εκπομπές με το πρώην προεδρικό ζεύγος. Οι πηγές αναφέρουν πως οι συζητήσεις αφορούν μια εκπομπή που θα εστιάζει περισσότερο σε επίκαιρα κοινωνικά θέματα, παρά στην πολιτική. Παρά το προχωρημένο των συζητήσεων ακόμα δεν έχει διαρρεύσει ο αριθμός ή το φορμάτ των προγραμμάτων.\nΤο άρθρο τονίζει πως ο πρώην πρόεδρος δεν θα επιχειρήσει να «απαντήσει» ευθέως στις συντηρητικές πολιτικές του διαδόχου του Donald Trump. Παράλληλα όμως υπάρχει η περίπτωση για μια σειρά debate πάνω σε θέματα που κυριάρχησαν κατά την προεδρία του Obama, όπως η υγειονομική περίθαλψη, τα δικαιώματα ψήφου, η μετανάστευση, η εξωτερική πολιτική και η κλιματική αλλαγή. Στην περίπτωση της Michelle Obama, υπάρχουν σκέψεις για σειρά ντοκιμαντέρ πάνω στην διατροφή και την άσκηση – θέματα με τα οποία η πρώην πρώτη κυρία των ΗΠΑ είχε ασχοληθεί εκτενέστατα.\nΑξίζει να σημειωθεί πως ο Barack Obama έχει ήδη πάρει μια γεύση από μια πιθανή συνεργασία με το Netflix. Νωρίτερα μέσα στη χρονιά εμφανίστηκε πρόσφατα ως πρώτος καλεσμένος της νέας εκπομπής του David Letterman για το Netflix, με τίτλο «My Next Guest Needs No Introduction». Δεδομένης της απήχησης που συνεχίζει να έχει το ζεύγος Obama, μια πιθανή συμφωνία θα εδραιώσει ακόμα περισσότερο το Netflix στον χώρο του streaming.\nΣτα «Skam» και «Degrassi: Next Class» χτυπά η καρδιά των εφήβων σήμερα\nΟι άνδρες στην απονομή των Όσκαρ ήταν πολύ καλοντυμένοι


Καταβολή δωροσήμου Αυγούστου 2019 σε εργατοτεχνίτες οικοδόμους\nodigostoupoliti 26/07/2019 Εργασία Μισθός - Επιδόματα Νέα - Επικαιρότητα\nδωρόσημο, εργατοτεχνίτες, οικοδόμοι\nΗ καταβολή δωροσήμου Β’ Τετραμήνου 2019 στους εργατοτεχνίτες οικοδόμους θα πραγματοποιηθεί αποκλειστικά μέσω Τραπεζών\nΓΕΝΙΚΗ ΔΙΕΥΘΥΝΣΗ ΕΙΣΦΟΡΩΝ ΔΙΕΥΘΥΝΣΗ ΕΙΣΦΟΡΩΝ ΜΙΣΘΩΤΩΝ\nΠληροφορίες: Γ. Αντωνακοπούλου\nΤηλέφωνο: 210 5285585\nΦαξ: 210 5236558\nΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ ΚΑΙ ΔΗΜΟΣΙΟΝΟΜΙΚΩΝ ΑΝΑΦΟΡΩΝ\nΤαχ. Διεύθυνση: Αγίου Κων/νου 8\n102 41 Αθήνα\nΤηλέφωνο: 210 5215244\nΦαξ: 210 5235710\nΑριθμ. Πρωτ. Δ.ΕΙΣΦ.Μ./454/912198\nΘΕΜΑ: «Καταβολή δωροσήμου Αυγούστου 2019 (Β’ Τετραμήνου) σε εργατοτεχνίτες οικοδόμους»\nΗ καταβολή Δωροσήμου Αυγούστου 2019 στους εργατοτεχνίτες οικοδόμους θα πραγματοποιηθεί αποκλειστικά μέσω Τραπεζών στις 06/08/2019, για τους οικοδόμους που έχουν ήδη γνωστοποιήσει στο Τμήμα Μητρώου των Υποκ/των Μισθωτών ΕΦΚΑ τον τραπεζικό τους λογαριασμό, στον οποίο πιστώνεται το ποσό του δωροσήμου, όπως έχει ήδη αναφερθεί στο με αρ. πρωτ. Δ.ΕΙΣΦ.Μ./184/514020/22-4- 2019 Γενικό Έγγραφο του Φορέα.\nΑΝΑΡΤΗΣΗ ΚΑΙ ΑΠΟΣΤΟΛΗ ΚΑΤΑΣΤΑΣΕΩΝ\n• Καταστάσεις απορριφθέντων τραπεζικών λογαριασμών για εργατοτεχνίτες οικοδόμους των οποίων η πίστωση των τραπεζικών λογαριασμών απορρίφθηκε από τις τράπεζες για οποιονδήποτε λόγο (π.χ. κλειστός – ανύπαρκτος λογαριασμός), πρόκειται να αναρτηθούν στο Intranet τ. ΙΚΑ-ΕΤΑΜ μετά την ημερομηνία έναρξης πληρωμής Δωροσήμου, λόγω απαραίτητης επεξεργασίας δεδομένων. Οι καταστασεις αυτές πλέον έχουν καθαρά ενημερωτικό χαρακτήρα και η πληρωμή των αναφερόμενων σε αυτές εργατοτεχνιτών οικοδόμων θα πραγματοποιηθεί στην επόμενη πληρωμή Δωροσήμου (Δωρόσημο Χριστουγέννων 2019), εφόσον ο ασφαλισμένος γνωστοποιήσει τον τραπεζικό του λογαριασμό με την συνήθη διαδικασία.\n• Καταστάσεις Παραγραφών\nΑφορούν στοιχεία παραγραφών ποσών Δωροσήμου, τα οποία προέκυψαν για τις περιπτώσεις που έχει παρέλθει πενταετία από την πρώτη του επομένου έτους της έκδοσης εντολής πληρωμής του (πραγματοποιείται ως διαδικασία κατά την επεξεργασία πληρωμής Δωροσήμου Α’ τετραμήνου κάθε έτους).\nΟι καταστάσεις με τα στοιχεία παραγραφών αποστέλλονται μέσω ηλεκτρονικού ταχυδρομείου και αναρτώνται στο Intranet Ε.Φ.Κ.Α., στις οποίες περιλαμβάνονται: κωδικός Υποκ/τος, Α.Μ.Α. και τα παραγραφόμενα ποσά δωροσήμου.\nΣτην οθόνη του ΟΠΣ/τ.Ι.Κ.Α.-Ε.Τ.Α.Μ. «Διαχείριση Στοιχείων Δωροσήμου», στο πεδίο «Στοιχεία εκτέλεσης» εμφανίζεται αυτόματα η ένδειξη «ΠΑΡΑΓΡΑΦΗ» και η ημερομηνία παραγραφής.\nΑΝΑΓΚΑΙΟΤΗΤΑ ΠΡΟΣΚΟΜΙΣΗΣ ΤΡΑΠΕΖΙΚΟΥ ΛΟΓΑΡΙΑΣΜΟΥ\nΩς γνωστόν, κατ’ εφαρμογήν των διατάξεων του άρθρου 40 του Νόμου 3863/2010 η καταβολή παροχών σε είδος και χρήμα των ασφαλισμένων γίνεται με την διαδικασία πίστωσης ατομικών τραπεζικών λογαριασμών. Οι ίδιοι τραπεζικοί λογαριασμοί των ασφαλισμένων χρησιμοποιούνται και για την καταβολή αδειοδωροσήμου (Εγκ. τ. ΙΚΑ- ΕΤΑΜ 11/2011).\nΛόγω της σταδιακής εφαρμογής του Προεδρικού Διατάγματος 8/23.1.2019 (Οργανισμός ΕΦΚΑ), σύμφωνα με το οποίο δεν προβλέπεται η λειτουργία Τμημάτων Οικονομικού στις Τοπικές Διευθύνσεις ΕΦΚΑ, πρέπει οι εργατοτεχνίτες οικοδόμοι οι οποίοι δεν έχουν δηλώσει τραπεζικό λογαριασμό στον ΕΦΚΑ, να προσέλθουν στις υπηρεσίες Μητρώου Μισθωτών για τη δήλωσή του.\nΕυνόητο είναι ότι η καταβολή του Δωροσήμου Αυγούστου 2019 και εφεξής δεν είναι δυνατή μέσω Υποκαταστημάτων ΕΦΚΑ.\nΚατόπιν των ανωτέρω, όλες οι Μονάδες – Υποκαταστήματα Μισθωτών ΕΦΚΑ, με ευθύνη των Διευθυντών, πρέπει να ενημερώνουν, με κάθε πρόσφορο μέσο, τους ενδιαφερόμενους εργατοτεχνίτες οικοδόμους (π.χ. μέσω των τοπικών συλλόγων – σωματείων).\nΤου παρόντος Γενικού Εγγράφου, με ευθύνη των Διευθυντών, να λάβουν γνώση όλοι οι υπάλληλοι των Τμημάτων Εσόδων – Οικοδομοτεχνικών Έργων και Μητρώου, για την πιστή εφαρμογή των οδηγιών.\nΟΔΗΓΙΕΣ ΕΝΤΑΞΗΣ ΟΙΚΟΔΟΜΩΝ ΣΤΟ ΝΕΟ ΣΥΣΤΗΜΑ ΚΑΤΑΒΟΛΗΣ ΔΩΡΟΣΗΜΟΥ ΜΕΣΩ ΠΙΣΤΩΣΗΣ ΑΤΟΜΙΚΩΝ ΤΡΑΠΕΖΙΚΩΝ ΛΟΓΑΡΙΑΣΜΩΝ\n1. ΤΡΑΠΕΖΙΚΟΣ ΛΟΓΑΡΙΑΣΜΟΣ ΠΛΗΡΩΜΗΣ ΔΩΡΟΣΗΜΟΥ\nΓια την καταβολή δωροσήμου μπορεί να χρησιμοποιηθεί, είτε νέος λογαριασμός καταθέσεων, είτε οποιοσδήποτε υπάρχων σε μία από τις Τράπεζες που δρασηροποιούνται στη χώρα αρκεί να είστε εσείς ο πρώτος δικαιούχος.\nΚατά την μετάβασή σας στην Τράπεζα για «άνοιγμα» νέου τραπεζικού λογαριασμού θα πρέπει να προσκομίσετε :\n• Τον Α.Φ.Μ. σας (από εκκαθαριστικό της εφορίας ή οποιοδήποτε άλλο παραστατικό)\n• Λογαριασμό ΔΕΚΟ (πρόσφατος λογαριασμός ΔΕΗ ή ΕΥΔΑΠ ή ΟΤΕ)\n2. ΔΗΛΩΣΗ ΤΡΑΠΕΖΙΚΟΥ ΛΟΓΑΡΙΑΣΜΟΥ ΣΤΟ ΥΠΟΚΑΤΑΣΤΗΜΑ ΜΙΣΘΩΤΩΝ ΕΦΚΑ\nΓια να δηλώσετε τα στοιχεία του τραπεζικού λογαριασμού, στον οποίο επιθυμείτε να καταβάλλεται το δωρόσημο, θα πρέπει να προσέλθετε σε οποιοδήποτε Υποκ/μα Μισθωτών ΕΦΚΑ και να προσκομίσετε :\n• Το πρωτότυπο τραπεζικό σας βιβλιάριο και φωτοτυπία της πρώτης σελίδας αυτού. Σε περίπτωση που δεν διαθέτετε βιβλιάριο θα πρέπει να προσκομίσετε παραστατικό που εκτυπώνεται από την Τράπεζα, στο οποίο αποτυπώνεται καθαρά ο αριθμός του λογαριασμού σας, τα στοιχεία των δικαιούχων και τα στοιχεία της Τράπεζας.\n• Πρωτότυπο και Φωτοτυπία της Αστυνομικής σας Ταυτότητας ή του Διαβατηρίου σας και να δηλώσετε τον Α.Μ.Κ. Α.\nΑν αδυνατείτε να προσέλθετε ο ίδιος, η δήλωση τραπεζικού λογαριασμού μπορεί να υποβληθεί από εξουσιοδοτημένο πρόσωπο. Στην περίπτωση αυτή, επιπλέον των στοιχείων που αναφέρονται παραπάνω, απαιτείται η προσκόμιση απλής εξουσιοδότησης και η επίδειξη της αστυνομικής ταυτότητας του εξουσιοδοτημένου προσώπου.\nΤα στοιχεία του τραπεζικού λογαριασμού που θα δηλώσετε για την καταβολή δωροσήμου, θα καταχωρηθούν στο Μητρώο που τηρείται στον ΕΦΚΑ για κάθε ασφαλισμένο. Σε περίπτωση που μετά την ένταξή σας στο νέο σύστημα πληρωμής δωροσήμου, επιθυμείτε να αλλάξετε τα στοιχεία του τραπεζικού σας λογαριασμού ή της διεύθυνσης κατοικίας σας, θα ακολουθήσετε τη διαδικασία μεταβολής στοιχείων Μητρώου (προσέλευση σε οποιοδήποτε Υποκ/μα Μισθωτών ΕΦΚΑ).\n3. ΑΝΤΙΜΕΤΩΠΙΣΗ ΠΡΟΒΛΗΜΑΤΩΝ\nΣε οποιαδήποτε περίπτωση που υπάρχει πρόβλημα με την πίστωση του τραπεζικού λογαριασμού σας, παρακαλούμε να επικοινωνείτε με το Υποκατάστημα του τόπου κατοικίας σας.\nΚίνητρα σε εργαζόμενους σε ορεινές και νησιωτικές περιοχές\nΦορολοταρία λοταρία αποδείξεων ΑΑΔΕ. Κλήρωση Ιουλίου 2020\nEXTREMA Athens. Ενημέρωση και προστασία από τις υψηλές θερμοκρασίες\nΕΤΑΑ – Τομέας Υγειονομικών (πρώην ΤΣΑΥ). Ασφαλιστική ικανότητα 2018


www.texnologia.com - Οι 10 τοπ κλάδοι\nΈνα δημοσίευμα της CareerBuilder.com με τίτλο «Growing industries» ήταν η αφορμή για το συγκεκριμένο άρθρο. Σίγουρα η τελευταία τριετία δεν ήταν και η καλύτερη για την Κύπρο, την Ελλάδα, την Ευρώπη και την Αμερική, που παρουσίασαν πολύ υψηλή ανεργία και μικρούς ρυθμούς ανάπτυξης. Αναμφισβήτητα, τα συναισθήματα που κυριαρχούν είναι ανασφάλεια και αβεβαιότητα. Αυτή όμως είναι μόνο η μία πλευρά του νομίσματος...


Ντέρμπι από τα παλιά στη Football League - Sportlive.gr\nFootballFOOTBALL LEAGUEΤελευταιες ειδησεις\nΝτέρμπι από τα παλιά στη Football League\nΣημαντικά παιχνίδια υπάρχουν στο σημερινό πρόγραμμα της 5ης αγωνιστικής στον Νότιο και τον Βόρειο όμιλο της Football League.\nΣυγκεκριμένα, στον Βόριο Όμιλο υπάρχει το παιχνίδι Πανσερραϊκός-Βέροια.\nΣτον Νότιο υπάρχει το παιχνίδι της Νίκης Βόλου με την Σαντορίνη, με τους Θεσσαλούς να θέλουν πάση θυσία το «τρίποντο».\nΤο πρόγραμμα της 5ης αγωνιστικής της Football League\nΑλμωπός Αριδαίας-Ολυμπιακός Βόλου\nΚυριακή 18 Απριλίου (17:00)\nΑλμωπός Αριδαίας-Απόλλων Πόντου\nΝτούντιτς: «Υπό πίεση η ΑΕΚ, κοιτούσαν με ποιον θα παίξουν...\nΤα χρήματα που θα εισπράξει η Ρεάλ εάν...\nΛαβώθηκε από τον τραυματισμό του και αποκλείστηκε ο...\n8ο Port Festival: Το φεστιβάλ – θεσμός επιστρέφει...\nΛάκης Λαζόπουλος: Εκθέτει πίνακές του στην Πάρο\nΟλυμπιακοί Αγώνες: Συντριβή και αποκλεισμός για τη Γαλλία,...


WOLF COUNSEL: “Age of Madness/Reign of Chaos” - ROCKWAY\nHomeΚΡΙΤΙΚΕΣWOLF COUNSEL: “Age of Madness/Reign of Chaos”\nMarch 8, 2018 Δημήτρης Μαρσέλος ΚΡΙΤΙΚΕΣ Comments Off on WOLF COUNSEL: “Age of Madness/Reign of Chaos”\nTo αρχαίο αγγλικό όνομα Ralph σημαίνει “συμβούλιο λύκων” και ήταν μια καλή και ψαρωτική επιλογή ονόματος από πλευράς Ralf Garcia, που παρέα με την αγέλη του ξεκίνησαν να παίζουν αργόσυρτο doom metal το 2014.\nΈκτοτε κυκλοφόρησαν δυο album, με το τρίτο “Age of Madness/Reign of Chaos” να έρχεται κοντά μας πριν λίγο καιρό.\nΤο εξώφυλλο προσδίδει μια επικότητα, η οποία αναβλύζει και από την μουσική των Ελβετών Wolf Counsel, οι οποίοι ακολουθούν τα βήματα των μεγαθηρίων του είδους. Black Sabbath, Saint Vitus, Candlemass, Cathedral, Solitude Aeturnus για να κατονομάσουμε τις σημαντικότερες επιρροές που ακούγονται να υπάρχουν στα 41 λεπτά του νέου τους πονήματος.\nΑργοί και πένθιμοι ρυθμοί, που δεν είναι αργοί απλά για να τιμήσουν την παράδοση, αλλά βγαίνουν με μια φυσικότητα σαν να έχουν συλληφθεί ημέρα Επιταφίου. Όμορφες μελωδικές κιθάρες που ακόμα και όταν σολάρουν δεν προσπαθούν να δείξουν τη virtuosité τους, αλλά απλά να εξυπηρετήσουν τη σφιχτή δομή των κομματιών τους. Η παραγωγή είναι σκοτεινή, αλλά καθαρή, με τα επί μέρους όργανα να διακρίνονται εύκολα, πράγμα που με ωθεί στο να πιστέψω πως οι Wolf Counsel δεν ακολουθούν τυφλά την ρετρό μόδα.\nΚαταλαβαίνετε πως δεν μιλάμε για μια τομή στο doom metal, παρά μόνο μια πολύ σοβαρή και ειλικρινή προσπάθεια να ενισχυθεί η ποιότητα του ευρύτερου χώρου. Το μόνο διαφορετικό από άλλα αντίστοιχα σχήματα είναι η στιγμιαία αισιοδοξία που εμφανίζεται σε κάποια τραγούδια τους, όπως στο “O’ Death” με γυναικεία φωνητικά α λα Anneke και στο εξαίσιο “Eternal Solitude”, όπου μια ηλιαχτίδα διαπερνά το πηχτό σκοτάδι.\nΟι doomsters θα το ευχαριστηθούν με μιας, οι φίλοι της καλής μουσικής θα πρέπει να το ακούσουν λίγο παραπάνω για να το λατρέψουν, ενώ εκείνοι που βάζουν στη συλλογή τους μόνο διαμάντια , ας περιμένουν κάποιο νέο album από τους Pallbearer.\nΤο συμβούλιο των λύκων πήρε την απόφαση του. Στο επόμενο album θα χυθεί αίμα!\nENGRAVED DISILLUSION: “The Eternal Rest”\nOctober 31, 2014 Comments Off on ENGRAVED DISILLUSION: “The Eternal Rest”


Εκδήλωση τιμής προς τον Σεβασμιώτατο Μητροπολίτη Φλωρίνης, Πρεσπών & Εορδαίας κ.κ. Θεόκλητο – ΗΧΏ Φλώρινας 1\nΑΡΧΙΚΗ » Εκδηλώσεις » Εκδήλωση τιμής προς τον Σεβασμιώτατο Μητροπολίτη Φλωρίνης, Πρεσπών & Εορδαίας κ.κ. Θεόκλητο\n«Φανερών εαυτόν, τοίς Μαθηταίς σου Σωτήρ μετά τήν Ανάστασιν, Σίμωνι δέδωκας τήν τών προβάτων νομήν, εις αγάπης αντέκτισιν, τήν τού ποιμένειν φροντίδα αιτών». – (Εξαποστειλάριο ΙΑ’, Εωθινό ια’, ήχος πλάγιος δ’)\n12.50 – 13.00 Προβολή DVD για τη ζωή του Σεβασμιότατου Μητροπολίτη Φλωρίνης, Πρεσπών και Εορδαίας, κ. Θεόκλητος


Ο Χαρδαλιάς ξεκαθαρίζει αν θα υπάρξει νέο lockdown – ParosNews\n5 Σεπτεμβρίου, 2020 5 Σεπτεμβρίου, 2020 ParosNews\t183 Views 0 Σχόλια\nΣτο ενδεχόμενο ενός νέου lockdown στη χώρα μας αναφέρθηκε κατά τη σημερινή ενημέρωση για την εξέλιξη της πανδημίας του κορωνοϊού, ο υφυπουργός Πολιτικής Προστασίας Νίκος Χαρδαλιάς.\n«Απέχουμε πολύ από ένα τέτοιο ενδεχόμενο. Έχουμε πάρα πολλά εργαλεία – μέτρα στη φαρέτρα μας για να αποφύγουμε ένα τοπικό lockdown», ανέφερε χαρακτηριστικά, ενώ μεταξύ άλλων σημείωσε ότι καθημερινά γίνονται περισσότερα από 15.000 τεστ για κορωνοϊό, λέγοντας πως «έχουμε προσεγγίσει τα 17.000».\nΌπως είπε υπάρχουν πολλά ενδιάμεσα και αποτελεσματικά στάδια και μέτρα πριν φτάσουμε σε αποκλεισμούς και απαγορεύσεις κυκλοφορίας, τουλάχιστον όσον αφορά στην Αττική.\nΟ κ. Χαρδαλιάς τόνισε ότι παρατηρείται μια αύξηση των κρουσμάτων στην περιοχή της Αττικής, σημειώνοντας «ήδη έχουν ανακοινωθεί περιοριστικά μέτρα, τα οποία θα αυξηθούν. Πρέπει να υπενθυμίσουμε ότι η εφαρμογή των νόμων σώζει ζωές. Η εμπειρία από διάφορες περιοχές, δείχνει ότι όπου τα μέτρα τηρήθηκαν με συνέπεια και υπευθυνότητα, είχαμε σημαντική επιδημιολογική αποφόρτιση. Και η τήρηση των μέτρων σημαίνει όχι νέα μέτρα».\nΠαράλληλα αναφέρθηκε στις Μονάδες Φροντίδας Ηλικιωμένων, τονίζοντας ότι εντός του επόμενου δεκαημέρου θα έχουν ελεγχθεί προληπτικά οι Μονάδες σε όλη τη χώρα.\n«Από την αρχή της πανδημίας έχουμε ξεκαθαρίσει ότι απόλυτη και αδιαπραγμάτευτη προτεραιότητά μας είναι η διασφάλιση της δημόσιας υγείας και η προστασία της ανθρώπινης ζωής χωρίς εκπτώσεις. Δίνουμε δε, ιδιαίτερη προσοχή στις ευάλωτες ομάδες και ειδικότερα στις Μονάδες Φροντίδας Ηλικιωμένων. Δυστυχώς, σε συγκεκριμένες μονάδες έχουμε δει μη τήρηση των πρωτοκόλλων, με δραματικές συνέπειες για συνανθρώπους μας. Έχουμε ξεκινήσει και συνεχίζονται οι σαρωτικοί έλεγχοι, με στόχο τις επόμενες δέκα ημέρες να ελεγχθούν όλες, σε όλη την επικράτεια. Θέλουμε να τονίσουμε πόσο σημαντική είναι η συμβολή των ίδιων των εργαζομένων σε αυτές τις μονάδες», υπογράμμισε.\nΣε αυτό το σημείο, επανέλαβε τα μέτρα που ισχύουν για τους εργαζόμενους σε αυτά: «Για αυτό και κρίνουμε σκόπιμο να επαναλάβουμε την ασφαλή συμπεριφορά των εργαζομένων, η οποία είναι επιβεβλημένη. Συγκεκριμένα: Αναβολή μη αναγκαίων αδειών, υποχρεωτικός εργαστηριακός έλεγχος για κορωνοϊό με τη μέθοδο pcr, τουλάχιστον 48 ώρες πριν από την επάνοδό τους στην εργασία, αποφυγή ταξιδιών στο εξωτερικό, καθώς και αποφυγή κοινωνικών δραστηριοτήτων. Σε περίπτωση υποχρεωτικού συγχρωτισμού με άτομα από το εξωτερικό, να έχει διασφαλιστεί ότι τα άτομα αυτά έχουν εξεταστεί για κορωνοϊό. Περιορισμός σε χώρους συνάθροισης και αποφυγή επαφών, ειδικά με άτομα που παρουσιάζουν οποιοδήποτε σύμπτωμα. Σε περίπτωση που ένας εργαζόμενος σε αυτές τις δομές έρθει σε επαφή με κρούσμα, επιβάλλεται από τις περιστάσεις η παρακολούθηση της υγείας του και η θερμομέτρησή του δύο φορές την ημέρα, καθώς και η διαμονή του σε διαφορετικό καλά αεριζόμενο δωμάτιο».\nΣε ό,τι αφορά το θέμα των ελέγχων σε στρατεύσιμους, ο υφυπουργός επισήμανε: «Τις επόμενες ημέρες παρουσιάζονται περίπου 8.450 στρατεύσιμοι. Με πρωτοβουλία του υπουργείου Εθνικής Άμυνας και της γενικής γραμματείας Πολιτικής Προστασίας, πάντα σε συνεργασία με το υπουργείο Υγείας, θα γίνει σε όλους τεστ για κορωνοϊό στα σημεία κατάταξης, από τις 7 έως τις 23 Σεπτεμβρίου. Συγκεκριμένα, από τις 7 έως τις 10 Σεπτεμβρίου θα πραγματοποιηθούν οι δειγματοληψίες στο Στρατό Ξηράς, από τις 8 έως τις 14/9 στην Πολεμική Αεροπορία και από τις 15 έως τις 23/9 στο Πολεμικό Ναυτικό».\nΤέλος, ο υφυπουργός υπογράμμισε ότι «μέλημά μας ήταν, είναι και παραμένει, να διασφαλίσουμε την δημόσια υγεία. Από την προσπάθεια αυτή δεν περισσεύει κανείς. Για να αποδώσουν τα μέτρα χρειάζεται συνεργασία Πολιτείας, κοινωνίας και των ίδιων των πολιτών. Μόνο ενωμένοι μπορούμε να σταματήσουμε την εξάπλωση της πανδημίας και να κερδίσουμε την μάχη με τον αόρατο εχθρό»\n← Το Hair Styling της Salma Hayek δημιουργία της Παριανής Ιωάννας Καπούτσου\nΤο Φραγκομονάστηρο και η αλήθεια →


επι-δεξιος (ψάλτης): Επίσκεψη στην Ιστορική Μονή Γαρδικίου Μεσσηνίας!!!\nΜόλις πέντε λεπτά δρόμο μετά τη Θουρία προς Πολιανή, δεκαπέντε χιλιόμετρα από την Καλαμάτα, ανάμεσα στην Κάτω και Άνω Άμφεια, βρίσκεται η Ιερά Μονή Γαρδικίου. Η περιοχή Γαρδίκι που τώρα λέγεται Άμφεια, πήρε το όνομά της από τη σλαβική λέξη «γαρδ», που σημαίνει ξερός τόπος. Την Μονή Γαρδικίου που τον 19ο αιώνα ήταν ανδρική, την είχε ορμητήριο κατά την Επανάσταση του 1821 ο Γρηγόριος Δικαίος (Παπαφλέσσας), που καταγόταν από την Πολιανή. Ένας από τους μοναχούς της, ήταν ο Χρυσόστομος Παπασαραντόπουλος (ο πρώτος Έλληνας Ιεραπόστολος στην Αφρική), με καταγωγή από το Βασιλίτσι Κορώνης. Το καθολικό της Μονής Γαρδικίου είναι αφιερωμένο στο Γενέσιο του Αγίου Ιωάννου Προδρόμου. Πρόκειται για μεγάλο δικιόνιο σταυροειδή εγγεγραμμένο ναό, που τα μορφολογικά του χαρακτηριστικά τον εντάσσουν στα μνημεία που ανεγέρθηκαν κατά την περίοδο της Β' Ενετοκρατίας (1685-1715). Στη διασταύρωση των κεραιών του σταυρού υψώνεται μεγάλος τρούλος. Η τοιχοποιία του μνημείου αποτελείται από λαξευτούς πωρόλιθους ενώ κατά τόπους ακολουθείται το πλινθοπερίκλειστο σύστημα δόμησης. Οδοντωτή ταινία περιβάλλει τον λοβό του παραθύρου της αψίδας. Οι θύρες του φέρουν πώρινα περιθυρώματα με ομόλογα πλαίσια στις παραστάδες και στα τόξα και ανάγλυφους πολύφυλλους ρόδακες. Το τύμπανο του τρούλου και το ανώτερο μέρος της κεντρικής αψίδας έχουν πλαστική διάρθρωση με τοξύλλια διπλής καμπυλότητας. Το μοναστήρι που ξεχωρίζει για τον περίτεχνο ναό του γιορτάζει στις 24 Ιουνίου. Μέχρι το 1977 λειτούργησε στη Μονή το Φιλανθρωπικό Ίδρυμα της Ιεράς Μητροπόλεως Μεσσηνίας, Άσυλο Ανιάτων.\nΤην Κυριακή 27 Ιουνίου 2021 εορτή των Αγίων Πάντων, σε κλίμα λαμπρότητας και συγκίνησης πραγματοποιήθηκαν οι εκδηλώσεις λειτουργικής επανέναρξης της ιστορικής Ιεράς Μονής Γενεσίου του Τιμίου Προδρόμου κάτω Γαρδικίου Μεσσηνίας. Μετά την παρέλευση εικοσαετούς λειτουργικής απραξίας, τελέσθηκε στο Καθολικό της ως άνω Ιεράς Μονής ο Όρθος και η πανηγυρική Θεία Λειτουργία προεξάρχοντος του Σεβασμιωτάτου Μητροπολίτου Μεσσηνίας κ. Χρυσοστόμου, συμπροσευχομένου του Σεβασμιωτάτου Μητροπολίτου Καρθαγένης (Πατριαρχείου Αλεξανδρείας) κ. Μελετίου. Πλήθος πιστών και εκπρόσωποι τοπικών Αρχών και Φορέων προσήλθαν στην Ιερά Μονή προκειμένου να συμμετάσχουν στη Θεία Λειτουργία αλλά και να τιμήσουν την ιστορική ημέρα λειτουργικής επανέναρξης αυτής. Με το πέρας της Θείας Λειτουργίας, ο Μητροπολίτης Μεσσηνίας χειροθέτησε σε Αρχιμανδρίτη τον δραστήριο Ιερομόναχο και Εφημέριο της Ιεράς Μονής Νεόφυτο Σαχλά, πρώην Αρχιδιάκονο της Ιεράς Μητροπόλεως Μεσσηνίας. Ο π. Νεόφυτος στην ομιλία του αναφέρθηκε στην ιστορικότητα της Ιεράς Μονής, τόπου πνευματικής ασκήσεως εκκλησιαστικών προσωπικοτήτων, όπως του αειμνήστου Αρχιμανδρίτου και Ιεραπόστολου Χρυσοστόμου Παπασαραντόπουλου, αλλά και ζωντανό κύτταρο των επαναστατικών χρόνων της Εθνεγερσίας του 1821 και ορμητήριο αγωνιστών όπως του οπλαρχηγού Αρχιμανδρίτου Γρηγορίου Δικαίου (Παπαφλέσσα), όπως χαρακτηριστικά τόνισε. Ιδιαίτερη αναφορά έκανε στο πρόσωπο του μακαριστού Μητροπολίτου Μεσσηνίας Χρυσοστόμου Δασκαλάκη, όπου στο χώρο της Μονής ίδρυσε και λειτούργησε το άσυλο Ανιάτων της Μητροπόλεως Μεσσηνίας. Συνάμα, ευχαρίστησε τον Μητροπολίτη που με αγάπη και πατρικό ενδιαφέρον, ανταποκρίθηκε ασμένως στο αίτημα των κατοίκων της περιοχής για το νέο ξεκίνημα της Ιεράς Μονής. Ο Μητροπολίτης Μεσσηνίας, με τη σειρά του, επαίνεσε τον νέο Αρχιμανδρίτη για το κοπιώδες έργο ανακαίνισης της Ιεράς Μονής, τον συνεχάρη για την πρόσφατη απόκτηση του πτυχίου του από την Ανωτάτη Εκκλησιαστική Ακαδημία Κρήτης, και του ευχήθηκε υγεία, δύναμη και κάθε επιτυχία στη διακονία του. Στη συνέχεια, τελέσθηκε Μνημόσυνο υπέρ αναπαύσεως των ψυχών, του μακαριστού Μητροπολίτου Μεσσηνίας Χρυσοστόμου Δασκαλάκη και του Αρχιμανδρίτου Χρυσοστόμου Παπασαραντόπουλου. Τέλος, ακολούθησε εκδήλωση με παραδοσιακούς χορούς από το χορευτικό τμήμα του Πολιτιστικού Συλλόγου της περιοχής «Οι Αμφειείς», ενώ σε ανάμνηση, της ημέρας φυτεύτηκε δέντρο στο προαύλιο της Μονής από τους Μητροπολίτες και το Δήμαρχο Καλαμάτας. Παρέστησαν οι Βουλευτές Μεσσηνίας Ιωάννης Λαμπρόπουλος, Μιλτιάδης Χρυσομάλλης και Περικλής Μαντάς, ο Αντιπεριφερειάρχης Μεσσηνίας Ευστάθιος Αναστασόπουλος, ο Δήμαρχος Καλαμάτας Αθανάσιος Βασιλόπουλος, εκπρόσωποι των Ενόπλων Δυνάμεων και των Σωμάτων Ασφαλείας και άλλων τοπικών Φορέων.\nΑκολουθούν φωτογραφίες από τη σημερινή πρωινή μας επίσκεψη στη Μονή. Ευχαριστούμε τους φίλους από την Άμφεια που μας διευκόλυναν στην επίσκεψη και τον π. Νεόφυτο που μας υποδέχθηκε και μας ξενάγησε στο Μοναστήρι.\nΑναρτήθηκε από Λιανού Κυριακούλα στις 15:10\nΕτικέτες Εκκλησιαστικά, Μεσσηνία Καλλίκαρπος, Ταξιδεύοντας


Τελικά πότε θα χαλαρώσουν τα μέτρα; – Τι λένε Τσιόδρας και Σύψας για θριαμβολογία και εφησυχασμό – Polis Media\nΑν αφήσουμε τον ιό να εξαπλωθεί γρήγορα, στην κυριολεξία θα μας διαλύσει. Με αυτά τα λόγια ο εκπρόσωπος του υπουργείου υγείας για τον κοροναϊό, Σωτήρης Τσιόδρας, είπε ξεκάθαρα σήμερα ότι η στρατηγική που εφαρμόζουμε στη χώρα μας «έχει επιτύχει όχι επειδή είμαστε τυχεροί αλλά επειδή έχουμε λάβει έγκαιρα τα απαραίτητα μέτρα».\nΕρωτηθείς ο κος Τσιόδρας για την πιθανότητα να παραταθεί η επιδημία μέσα στο καλοκαίρι εφόσον ελάχιστοι θα έχουμε ανοσία, όταν αρθούν τα περιοριστικά μέτρα, απάντησε «ό,τι κάνουμε δεν το κάνουμε για να παρατείνουμε την επιδημία. Αυτό που δεν θέλουμε να συμβεί είναι να εκτεθούμε όλοι μαζί στον ιό τώρα. Όλοι είμαστε ευάλωτοι. Αυτό δε σημαίνει ότι πρέπει να παραταθούν τα μέτρα αναγκαστικά. Τα μέτρα θα κρατήσουν ορισμένες εβδομάδες ακόμα και ανάλογα με την πορεία της επιδημίας θα αναθεωρούνται».\nΠρόσθεσε ότι αν δεν είχαμε λάβει έγκαιρα τα μέτρα, θα είχαμε περισσότερους νεκρούς όπως συμβαίνει σε άλλες χώρες αναφέροντας το παράδειγμα της Ισπανίας.\nΣύψας: Τα δύσκολα είναι μπροστά μας\nΟ Νικόλαος Σύψας, παθολόγος – λοιμωξιολόγος, καθηγητής στην Ιατρική Σχολή Αθηνών του ΕΚΠΑ και υπεύθυνος Μονάδας Λοιμώξεων του ΓΝΑ «Λαϊκό», μιλώντας στον ΣΚΑΙ, τόνισε ότι οι δύσκολες μέρες είναι μπροστά μας, ότι δεν είμαστε ούτε στα μέσα του πρώτου ημιχρόνου, δηλώνοντας κατηγορηματικά αντίθετος στη θριαμβολογία και στον εφησυχασμό.\n«Στην Ιταλία είχαμε πολύ χαμηλή κινητικότητα της επιδημίας και στις 26 Φεβρουάριου απότομα είχαμε πολλαπλασιασμό κρουσμάτων» ξεκαθάρισε μιλώντας στον ΣΚΑΪ.\nΚλοπή για…όσκαρ: Νεοζηλανδός έκλεψε σκηνή όπου γίνονταν τεστ για κορονοϊό και μάλλον μολύνθηκε


Ηρακλής: Θέλει να γίνει ο αγώνας με τον Άρη | sportime.gr\nBasket LeagueΆρης BCΗρακλής BC\nΗρακλής: Θέλει να γίνει ο αγώνας με τον Άρη\nΜαντώ Καψάλη 30/10/2020 21:21:08\nΌπως έγινε γνωστό, ο Άρης αιτήθηκε στον ΕΣΑΚΕ, αναβολή του αγώνα της Κυριακής (1/11) με τον Ηρακλή. Μάλιστα οι παράγοντες του Άρη δικαιολόγησαν το αίτημά τους προβάλλοντας τον ειδικό κανονισμό COVID που υπάρχει.\nΦαίνεται όμως ότι στον ΕΣΑΚΕ θα έχουν… δουλειά καθώς οι πληροφορίες αναφέρουν ότι ο Ηρακλής δεν είναι σύμφωνος με την αναβολή. Οι παράγοντες του «γηραιού» έχουν τονίσει προς πάσα κατεύθυνση ότι δεν τίθεται θέμα αναβολής εφόσον αποφασιστεί να μην ισχύσει το lockdown για τις επαγγελματικές Λίγκες.\nΕπίσης οι πληροφορίες αναφέρουν ότι η ΚΑΕ Ηρακλής έχει τονίσει στους αρμοδίους φορείς ότι προτείνει τη διεξαγωγή του αγώνα στο «Ιβανώφειο». Κι αντίστοιχα στο δεύτερο γύρο να γίνει ο αγώνας στην έδρα του Άρη. Ν’ αλλάξουν έδρες δηλαδή, λόγω της κατάστασης.\nΒεβαίως αυτό δεν προβλέπεται από τον κανονισμό, αλλά λόγω εκτάκτου ανάγκης μπορεί να το αποφασίσει η επιτροπή πρωταθλήματος. Η λογική των «κυανόλευκων» είναι ότι η υγεία μπαίνει πάνω απ’ όλα και κανείς δεν το αμφισβητεί, αλλά θα πρέπει πάντα να εξετάζονται εναλλακτικές.\nΜάλιστα από τον Ηρακλή τονίζουν ότι σε κάθε περίπτωση είναι πανέτοιμοι ν’ αγωνιστούν παρά το γεγονός ότι ο Τσίλντρες υπέστη υπερδιάταση προσαγωγών στην προπόνηση της Πέμπτης (29/10). Ο Αμερικανός υποβλήθηκε σε μαγνητική.\nΛέμε ΟΧΙ σε όσους μας αμφισβητούν! Χρόνια Πολλά! ⚪🔵🔥💪🇬🇷 #οχι #28οκτωβρίου #greece #national_day #basketleague @vasilis_kavvadas @scottro15 @michaeljarade @bc_zero @stavschizas\nΗ δημοσίευση κοινοποιήθηκε από το χρήστη Iraklis B.C. (@iraklisbcofficial) στις 28 Οκτ, 2020 στις 5:21 πμ PDT\nEuroCup - 26/11 17:52\nΒίρτους Μπολόνια: Φέρνει τον Μπελινέλι στην Ευρώπη\n« Μπαράλες: «Ο Άρης είναι ψηλά στη βαθμολογία και θέλουμε να τον κερδίσουμε» (vid)\nΑΕΛ: Στην αποστολή οι Ντουρμισάι και Μιχαήλ »


((i)) Δήλωση για την ομοσπονδιακή εντολή φίμωσης της May First/People Link\n23/12/2014 3:43 μμ.\nΒόρεια Αμερική Κρατική καταστολή - Κοινωνικός έλεγχος Λειτουργία και εξέλιξη του Indymedia\nΗ εντολή φίμωσης προστάτευε τη κλήτευση που εκδόθηκε από το Υπουργείο Δικαιοσύνης στις 5 Σεπτεμβρίου 2014, η οποία απαίτησε τα στοιχεία του λογαριασμού του μέλους Athens Indymedia (Ελλάδα). Προφανώς, ο στόχος της έρευνας ήταν μέλος μιας οργάνωσης που καταζητείται από την ελληνική επιβολής του νόμου, που πιστεύεται ότι έχει χρησιμοποιήσει την ιστοσελίδα του Indymedia κάποια στιγμή.\nΚατόπιν αιτήματος του Athens IMC, αρνηθήκαμε να απελευθερώσουμε προσωπικές πληροφορίες στο Υπουργείο Δικαιοσύνης για να προστατεύσουμε τα μέλη του Athens IMC από πολιτικές διώξεις στην Ελλάδα. Στη συνέχεια ανακοινώσαμε δημοσίως την ύπαρξη της κλήτευσης προς τα μέλη μας και δημοσιεύσαμε τις πληροφορίες αυτές στην ιστοσελίδα μας.\nΔύο εβδομάδες αργότερα, ήρθε η εντολή φίμωσης που μας απαγόρευε να μιλάμε για την έρευνα και μας απαγόρευσε ακόμη και την αναγνώριση στον οποιονδήποτε εκτός της επιτροπής μας ότι υπήρχε η εντολή. Μας επιβλήθηκε να κάνουμε πως δεν είχε συμβεί τίποτα.\nΠληροφορηθήκαμε ότι οποιαδήποτε παραβίαση αυτής της εντολης θα μπορούσε να οδηγήσει σε πρόστιμα και φυλάκιση, και θα μπορούσε να καταστρέψει την οργάνωση.\nΣύμφωνα με τις συμβουλές των δικηγόρων μας από το Electronic Frontier Foundation (EFF) υπακούσαμε την εντολή.\nΕπειδή η εντολή έχει πλέον λήξει, θα θέλαμε να σχολιάσουμε δύο ζητήματα που προκύπτουν από αυτό το επεισόδιο, που τα θεωρούμε σημαντικά.\nΠρώτον, η MF/PL πρεσβεύει πάντοτε την αρχή ότι η απελευθέρωση των στοιχείων μέλους αποτελεί παραβίαση του δικαιώματος των μελών μας στην ιδιωτικότητα: ένα θεμελιώδες ανθρώπινο δικαίωμα και ένα που προστατεύει την ικανότητα των μελών μας να συμμετάσχουν σε ακτιβιστηκές ενέργειες και να οργανώνονται πολιτικά. Είναι στο επίκεντρο της ευθύνης μας ως οργάνωση. Δεν συνεργαζόμαστε με κυβέρνητικές εισβολές εκτός αν τα προσβεβλημένα μέλη συμφωνούν με μια τέτοια συνεργασία. Είναι αυτή η πολιτική που καθοδηγεί τις πράξεις μας.\nΣτην περίπτωση του Athens IMC, δεν είχαμε στοιχεία με πραγματική αξία σε αυτή την έρευνα και το γεγονός αυτό κάνει τη δεύτερη ανησυχία μας ακόμα πιο βαθιά.\nΧτυπώντας μας με μια εντολή που μας απαγορεύει να μιλάμε για ένα αίτημα της κυβέρνησης για πληροφορίες των μελών μας και στη συνέχεια μας απαγορεύει να αναγνωρίσουμε δημοσίως ότι υπάρχει μια τέτοια εντολή είναι δραματικά κατασταλτικό και καταστροφικό για τα μέλη του οργανισμού μας και το δικαίωμά τους στην ενημέρωση σχετικά με τα δεδομένα τους και την οργάνωσή τους.\nΠιστεύουμε ότι έχετε το δικαίωμα στην ιδιωτικότητα και τη παρακράτηση πληροφοριών, που έχουν αποκτηθεί νόμιμα και με νομικά μέσα, από οποιαδήποτε έρευνα. Πιστεύουμε ότι έχετε το δικαίωμα να λέτε στους άλλους ότι η κυβέρνηση διερευνά ή απαιτεί πληροφορίες από εσάς. Επιπλέον, θεωρούμε ότι έχετε το δικαίωμα να λέτε στους άλλους, όταν η κυβέρνηση σας απαγορεύει να αποκαλύψετε πληροφορίες σχετικά με τα αιτήματά της.\nΤα δικαιώματα αυτά είναι ιδιαίτερα πολύτιμα σε μια εποχή που οι άνθρωποι σε όλο τον κόσμο μάχονται για την ελευθερία, απέναντι στη κρατική καταστολή και βαρβαρότητα. Καμία κατασταλτική πράξη δε μπορεί να είναι κρυφή και καμία αδικία δε θα περάσει χωρίς αντίσταση αν υπάρχει πραγματικά ανοιχτό και ελεύθερο Internet.\nΗ προστασία και η διεύρυνση του ελεύθερου Internet είναι η αποστολή μας ως οργάνωση. Η διευκόλυνση, η υπεράσπιση και η προστασία των δεδομένων των μελών μας και η ικανότητά τους να λειτουργούν ως ακτιβιστικές οργανώσεις είναι στο επίκεντρο αυτής της αποστολής.\nΣυνεχίζουμε προσηλωμένοι στο σκοπό αυτό.\ndmca gag order indymedia internet may first καταστολή φίμωση


Μ. Βρετανία: Σε καραντίνα όσοι επιστρέφουν από Μύκονο, Κρήτη και άλλα πέντε ελληνικά νησιά - Κόσμος | News 24/7\nΗ Μεγάλη Βρετανία "ανάβει κόκκινο" στους Βρετανούς τουρίστες για μετάβαση σε επτά ελληνικά νησιά. Μεταξύ αυτών η Μύκονος και η Κρήτη.\nnews247 07 Σεπτεμβρίου 2020 20:37\nΕπτά ελληνικά νησιά "έβγαλε" από τη safe list την Δευτέρα η Μεγάλη Βρετανία δίνοντας έτσι ένα ακόμη χτύπημα στον ελληνικό τουρισμό (και ενώ η τουριστική σεζόν συνεχίζεται).\n"Για πρώτη φορά, έχουμε τα δεδομένα και την ικανότητα να προσθέτουμε ή να αφαιρούμε ορισμένα νησιά από (τη λίστα των χωρών που τίθενται σε) καραντίνα, ανεξάρτητα από το ηπειρωτικό τους έδαφος, ενώ παράλληλα παρέχουμε τη μέγιστη προστασία στους Βρετανούς πολίτες", τόνισε χαρακτηριστικά.\nΠΕΡΙΣΣΟΤΕΡΑ: Μεγάλη Βρετανία, Κορονοϊός, Κρήτη, Μύκονος, Τουρισμός